Rockin' Warriors

Rockin' Warriors ass e lëtzebuergeschen Documentaire vum Andy Bausch aus dem Joer 1998.

 Ëm wat geet et am Film? 

De Film suivéiert indianesch Rockmuseker aus den USA an hire Reservater am Arizona, wärend Concerten an der Wüst vun New Mexico, an Däitschland an zu Lëtzebuerg. Et besteet aus Interviewen an direkten Opnamen, an nogestallten Zeenen aus dem Liewe vun de portraitéierte Kënschtler. Zu deenen zielen d'Buffy Sainte-Marie, den John Trudell, de Keith Secola, de Leader vun de Wild Band of Indians (eng Grupp vu iwwer 100 Museker, déi iwwer d'ganz USA verspreet sinn), an d'Songcatchers aus Seattle.De Film op film-documentaire.frDe Film op worldcat.org

 Filmproduktioun an Diffusioun 

De Film gouf am Juli 1998 an der vum CNA organiséierter "Woch vum lëtzebuergeschen Documentaire" gewisen.Rapport d'activité du Ministère de la culture 1998, Säiten 192-193 E gouf och op engem amerindianesche Filmfestival an den USA gewisen.Rapport d'activité du Ministère de la culture, de l'enseignement supérieur et de la recherche 1999, Säiten 56, 199 an 218

Rockin' Warriors gouf och op der Woch vum Lëtzebuerger Dokumentarfilm gewisen, déi 1998 vu Samsa Film an dem CNA organiséiert gouf.Rapport d'activité du Ministère de la culture 1998, Mäerz 1999, Säit 193

De Film ass am Dezember 1999 op Kassett (VHS) op de Maart komm, als Deel vun der Rei "Films Made in Luxembourg" vum CNA. E krut eng "Aide à la distribution" am Héicht vu 600.000 Lëtzebuerger Frang vum Lëtzebuerger Filmfong.

 Kuckt och 
 Lëscht vu lëtzebuergesche Filmer

Kategorie:Lëtzebuergesch Documentairen
Kategorie:Lëtzebuergesch Filmer
Kategorie:Filmer 1998
Kategorie:Filmer vum Andy Bausch